Սյուզան Բլեքմոր

**Սյուզան Բլեքմոր** (, ), անգլիացի հետազոտող և մեմետիկայի հանրահռչակող, Պլիմուտի համալսարանի պրոֆեսոր, բազմաթիվ հրատարակությունների և գրքերի հեղինակ, որոնցից ամենահայտնին 1999 թվականի «Մեմերի մեքենա»-ն է։

## Կենսագրություն
Սյուզան Բլեքմորը ծնվել է 1951 թվականի օգոստոսի 29-ին Լոնդոնում։ 1973 թվականին ավարտել է Օքսֆորդի Սուրբ Հիլդա քոլեջը՝ հոգեբանության և ֆիզիոլոգիայի մասնագիտությամբ։ 1974 թվականին ստացել է մագիստրոսի որակավորում Սուրեյի համալսարանից՝ «Շրջակա միջավայրի հոգեբանություն» մասնագիտությամբ։ Նույն համալսարանում դոկտորի կոչում է ստացել «Հոգեկան ընկալումները որպես ճանաչողական գործընթաց» թեմայով ():

2009 թվականին դասավանդել է Բրիստոլի արևմտա-անգլիական համալսարանում։ 2009 թվականից դասավանդել է Պլիմուտի համալսարանի հոգեբանության դպրոցում։ Բլեքմորը գրել է մի քանի ամսագրերի, թերթերի և բլոգերի, մասնավորապես «The Guardian»  և «Psychology Today» («Հոգեբանությունն այսօր») թերթերի համար, ինչպես նաև ռադիոյի և հեռուստատեսության հաճախակի հեղինակ և հաղորդավար է եղել։ «TED»-ի դասախոսը, որը «Edge» համայնքի անդամ էր, 2015 թվականին ընդգրկվել է «Global Minds»-ի 100 առաջատար մտածողների ցանկում։

## Հետազոտական գործունեություն
Սյուզան Բլեքմորի հետազոտական կարիերայի սկիզբը կապված է անձնական փորձի հետ, որը, ինչպես նա պնդել է, ունեցել է «արտամարմնային» բնույթ։ Այն խթան է հանդիսացել պարանորմալ և պարապսիխոլոգիական երևույթների նկատմամբ հետաքրքրություն առաջացնելու համար։ Այնուամենայնիվ, բազմաթիվ փորձերի և որոնումների ժամանակաշրջանից հետո Սյուզանը հրաժարվել է գործունեության մետաֆիզիկական ոլորտներից և դարձել թերահավատ և աթեիստ։ Նա սկսել է հետաքրքրվել մեմերի և մեմետիկայի տեսությամբ, որն աստիճանաբար սկսել է դիտվել որպես գիտակցության և մարդաբանության հարցերի պատասխանների համընդհանուր համակարգ։ Այս ուսումնասիրությունների արդյունքը դարձել է 1999 թվականին հրատարակված «Մեմերի մեքենա» գիրքը, որը մեծ ժողովրդականություն է ձեռք բերել և լայն ուշադրություն հրավիրել հեղինակի վրա։ Հիմնվելով Ռիչարդ Դոքինզի տեսության վրա՝ Բլեքմորը մեծապես ընդլայնել է մեմետիկայի հորիզոնները իր մարդաբանական մեկնաբանության միջոցով։ Ըստ նրա՝ մարդը մի տեսակ գործակալ է, որը ծառայում է մեմերին՝ դրանց բազմացման և տարածման համար։ Որոշակի ուղղվածության մեմերի ամբողջությունը կոչվում է մեմբլեքսներ, որոնց բնույթն ու կառուցվածքը նույնականացնելը մեմետիկայի խնդիրն է։ Փոխվում է նաև անձի և նրա «ես»-ի ընկալումը։

Մարդու «ես»-ը, ըստ մեմերի մեքենայի տեսության, մեմպլեքսի այնպիսի մի տեսակ է, որը կոչվում է *«ես-մպլեքս»։* 2010-ական թվականներին Բլեքմորը սկսել է զբաղվել տեխնոլոգիաների միջոցով մեմերի տարածման խնդրով։ Արդյունքում, նա հասել է այն մտքին, որ մեմեր տարածելու առումով ավելի հարմար են տեխնոլոգիաները, քան մարդիկ, ուստի մենք կարող ենք խոսել մարդկանց տեխնոլոգիաներով փոխարինելու գործընթացի մասին, որպես մեմերի զարգացման և տարածման հիմնական գործակալներ, որոնք նա անվանել է *«թիմամ»*։ Մեմերը հետաքրքրված են տեխնոլոգիաների զարգացմամբ՝ որպես ավելի արդյունավետ կրողներ, սակայն առայժմ նրանք չեն կարող հրաժարվել մարդուց՝ բազմանալու նրա ունակության պատճառով։ Տեխնոլոգիաների ինքնարտահայտման հնարավորությունների ի հայտ գալու դեպքում մեմերի համար մարդկանց անհրաժեշտությունը կվերանա։

## Ընտանիք
1977 թվականին Սյուզան Բլեքմորն ամուսնացել է Թոմ Տրոստյանկոյի () հետ, որից բաժանվել է 2009 թվականին։ 1982 թվականին ծնվել է նրանց դուստրը՝ Էմիլի Տրոստյանկոն (), իսկ 1984 թվականին որդին՝ Ջեյդոն Տրոստյանկոն (): 2010 թվականից ամուսնացել է Ադամ Հարթ-Դևիսի () հետ։

## Հիմնական աշխատանքներ
* Blackmore, S. and Troscianko, E. 2018 *Consciousness: An Introduction,* Third Edition, London, Routledge, ISBN 1138801313.
* Blackmore, S 2017 *Consciousness: A Very Short Introduction,* Second Edition, Oxford, Oxford University Press ISBN 0198794738
* Blackmore, S 2017 *Seeing Myself: The new science of out-of-body experiences,* London, Robinson ISBN 1472137361
* Blackmore, S 2011 *Zen and the Art of Consciousness,* Oxford, Oneworld Publications, ISBN 185168798X
* Blackmore, S. 2010 *Consciousness: A Brief Insight,* New York, Sterling, ISBN 1402775288
* Blackmore, S. 2010 *Consciousness: An Introduction,* Second Edition, London, Hodder Education, pb ISBN 144410487X. New York, Oxford University Press, Feb 2011, pb ISBN 0199739099
* Blackmore, S. 2009 *Ten Zen Questions,* Oxford, OneWorld 2009. 
* Blackmore, S. 2005 *Conversations on Consciousness,* Oxford, Oxford University Press, hb  and New York 2006 hardback  .
* Blackmore, S. 2005 *A Very Short Introduction to Consciousness,* Oxford, Oxford University Press, paperback ISBN 0-19-280585-1
* Blackmore, S. 2003 *Consciousness: An Introduction,* London, Hodder & Stoughton, pb ISBN 0-340-80909-4. and 2004 New York, Oxford University Press, hb  pb  .
* Blackmore, S. 1999 *The Meme Machine,* Oxford and New York, Oxford University Press, Hardback  . 2000 Paperback ISBN 0-19-286212
* Blackmore, S., Hart-Davis, A. 1995 *Test Your Psychic Powers* London, Thorsons,  ; and 1997 New York, Sterling,  .
* Blackmore, S. 1996 *In Search of the Light: The Adventures of a Parapsychologist,* Amherst, New York, Prometheus Books, ISBN 1-57392-061-4.
* Blackmore, S. 1993 *Dying to Live: Science and the Near Death Experience,* London, Grafton, 
* Blackmore, S. 1982/1992 *Beyond the Body: An investigation into out-of-body experiences* 1992, Chicago, Academy Chicago,  . First published in 1982, London, Heinemann, ISBN 434 07470 5;
* Blackmore, S. 1986 *The Adventures of a Parapsychologist* Buffalo, New York, Prometheus, 
* Blackmore, S. 1978 *Parapsychology and out-of-the-body Experiences* 1978, Society for Psychical Research, London; and Transpersonal Books, Hove,  .

## Ծանոթագրություններ

Կատեգորիա:20-րդ դարի աթեիստներ
Կատեգորիա:20-րդ դարի բրիտանացի կին գրողներ
Կատեգորիա:21-րդ դարի բրիտանացիներ
Կատեգորիա:Աթեիստ ակտիվիստներ
Կատեգորիա:Աթեիստներ
Կատեգորիա:Անգլիացի աթեիստներ
Կատեգորիա:Անգլիացի գրողներ
Կատեգորիա:Անգլիացի կանայք
Կատեգորիա:Անգլիացի հոգեբաններ
Կատեգորիա:Անգլիացի հումանիստներ
Կատեգորիա:Բրիտանական ակադեմիայի անդամներ
Կատեգորիա:Բրիտանացի աթեիստներ
Կատեգորիա:Բրիտանացի գիտնականներ
Կատեգորիա:Բրիտանացի գրողներ
Կատեգորիա:Բրիտանացի կին գիտնականներ
Կատեգորիա:Բրիտանացի կին գրողներ
Կատեգորիա:Բրիտանացի հումանիստներ
Կատեգորիա:Բրիտանացիներ
Կատեգորիա:Գիտական թերահավատություն
Կատեգորիա:Գիտնականներ այբբենական կարգով
Կատեգորիա:Թերահավատներ
Կատեգորիա:Կին գիտնականներ
Կատեգորիա:Կին հոգեբաններ
Կատեգորիա:Կրոնների քննադատներ
Կատեգորիա:Հրապարակախոսներ
Կատեգորիա:Մարդասերներ
Կատեգորիա:Պարահոգեբաններ
Կատեգորիա:Պարապսիխոլոգիա